"ኣጋ ፍርቂ ለይቲ ክኸውን ከሎ፡ ክልተ መካይን መጺአን፡ ነቶም ንዓይ ክሕልዉ ዝተመደቡ ሓይልታት ጸጥታ፡ ከይነገሩኒ ንብረቶም ጠርኒፎም ካብቲ ገዛ ክወጽኡ ተነጊርዎም። እቶም ሓለዋ ንምንታይ ክወጽኡ ከምዝተደለየ ሓቲቶም። ንስልጠና ከምዝኾነ ተነጊርዎም። እቶም ሓለዋ ግን ምውጻእ ኣብዮም" ኢሉ። ጃዋር መሓመድ፡ ድሕሪ እቲ ኣብ ኢትዮጵያ ዝተኣታተወ ጽገናዊ ለውጢ፡ ምስ ምምጻእ ቀዳማይ ምኒስተር ኣቢይ ኣሕመድ፡ ከም ኣካል ናይቲ ለውጢ ካብ ኣመሪካ ተመሊሱ ናብ ኢትዮጵያ ምስ ኣተወ፡ መንግስቲ ሓለዋ ከምዝመደበሉ ይፍለጥ። መንግስቲ ኢትዮጵያ፡ ብዛዕባ እቲ ኣብ መንበሪ ገዛ ጃዋር መሓመድ ዝተፈጠረ ምስሕሓብ ብዝምልከት፡ ዛጊት ዝሃቦ ርእይቶ የለን። ጃዋር መሓመድ ኣብ ፌይስቡክ ከምዝጸሓፎ፡ እቶም ሓለውኡ ገዲፎምዎ ክወጽኡ ዝተኣዘዝሉ ምኽንያት፡ ንሶም ምስወጹ፡ "ብዕስለ ሰባት ዝተፈጸመ ኣምሲልካ" ኣብ ልዕሊኡ መጥቃዕቲ ንምፍጻም ከምዝኾነ እዩ ዝኣምን። "እቲ ውጥን ነቶም ሓለዋ ከልዕልዎም እሞ፡ ስቪል ናዕበኛታት ሰዲዶም ንዓይ ከጥቅዑኒ፡ ብድሕሪኡ ከኣ እቲ መጥቃዕቲ ብዕስለ ሰባት እዩ ተፈጺሙ ንምባል እዩ ነይሩ" ኢሉ። ኣብ ቀረባ መዓልታት ኣብ ከተማ ኣዲስ ኣበባ፡ ኣብቲ ንሱ ዝነብረሉ ከባቢ ከይተረፈ፡ 'ናይ ዕስለ ዝመስሉ ጎንጽታት' ምንባሮም እውን ጠቒሱ። ጃዋር፡ 'ዳርጋ ናብ ኩሎም' መራሕቲ ፖለቲካን ጸጥታን ቴሌፎን ከምዝደወለ፡ እንተኾነ ኩሎም ብዛዕባ'ቲ ጉዳይ ኣፍልጦ ከምዘይብሎም ከምዝነገርዎ ገሊጹ። "ሕዚ ኣብ ኢትዮጵያ መንግስቲ ኣሎ ንምባል ኣይከኣልን" ጃዋር መሓመድ "ንኲናት እንተኾይኑ፡ ሚልዮን ከነሰልፍ ንኽእል ኢና" ኣቦይ ስብሓት፡ "ፅባሕ ናብ ኵናት ሕድሕድ ከም ዝእቶ ግልፂ እዩ" ነቶም ንዕኡ ዝሕልዉ ሓይልታት ጸጥታ፡ ካብ መንበሪኡ 'ብቕልጡፍ ክወጹ' ንዝኣዘዘ ሓላፊ፡ ብቴሌፎን ከምዘዘራረቦን እቲ ኣዛዚ ድማ "ትእዛዝ እየ ተቐቢለ" ከምዝበሎን'ውን ጽሒፉ'ሎ። መን ትእዛዝ ከምዝሃቦ ነጊሩኒ'ዩ ዝበለ ጃዋር፡ እቲ ወሃቢ ትእዛዝ መን ምዃኑ ግን ኣይጠቐሰን። "ንምንታይ እዮም ብለይቲ ነቶም ሓለዋ ከልዕልዎም ደልዮም?
